CELEX: 32010R0197
Language: et
Date: 2010-03-09 00:00:00
Title: Komisjoni määrus (EL) nr 197/2010, 9. märts 2010 , millega muudetakse määrust (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik

10.3.2010   
            
            
               ET
            
            
               Euroopa Liidu Teataja
            
            
               L 60/9
            
         KOMISJONI MÄÄRUS (EL) nr 197/2010,
   9. märts 2010,
   millega muudetakse määrust (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 12. oktoobri 1992. aasta määrust (EMÜ) nr 2913/92, millega kehtestatakse ühenduse tolliseadustik, (1) eriti selle artiklit 247,
   ning arvestades järgmist:
   
               (1)
            
            
               Komisjoni määruse (EMÜ) nr 2454/93 (2) artikli 14o lõikes 2 on sätestatud, et volitatud ettevõtja (AEO) sertifikaat tuleb kõnealuse määruse artikli 14c kohaselt väljastada 90 kalendripäeva jooksul taotluse kättesaamise päevast. Kui tolliasutus ei suuda tähtajast kinni pidada, võib kõnealust tähtaega pikendada üks kord 30 kalendripäeva, eeldusel et tolliasutus teavitab taotlejat tähtaja pikendamise põhjustest. Komisjoni määruse (EÜ) nr 1875/2006, (3) millega muudeti määrust (EMÜ) nr 2454/93, artikliga 2 pikendatakse AEO sertifikaadi väljastamise 90kalendripäevast tähtaega 24kuulise üleminekuperioodi jooksul, mis lõppeb 31. detsembril 2009, 300 kalendripäevani. Alates 1. jaanuarist 2010 kohaldatakse määruse (EMÜ) nr 2454/93 artiklis 14o sätestatud tähtaega.
            
         
               (2)
            
            
               Volitatud ettevõtjaid käsitlevate õigusaktide praktiline rakendamine on näidanud, et enamikul juhtudel kestab kogu loaandmismenetlus harilikult rohkem kui 90 kalendripäeva ning mõne suure ettevõtte puhul võib see kesta kuni 150 päeva.
            
         
               (3)
            
            
               Kuna komisjoni määrusega (EÜ) nr 1192/2008, (4) millega muudeti määrust (EMÜ) nr 2454/93, kehtestati süsteem, mille kohaselt lihtsustatud deklaratsiooni, kohapealse tollivormistuse, majandusliku mõjuga tolliprotseduuride või lõppkasutuse ühtse loa taotleja peab vastama volitatud ettevõtja kriteeriumidele või sellega samaväärsetele kriteeriumidele, on AEO sertifikaadi taotluste arv oluliselt kasvanud, kuna enamik ettevõtjaid eelistavad kõigepealt taotleda AEO sertifikaati, mille omanikuna neid loetakse vastavaks teatavatele lihtsustatud protseduuride lubade puhul nõutavatele tingimustele ja kriteeriumidele. Sellise kasvu tõttu on tolliasutustel väga raske täita AEO sertifikaatide väljastamise kohustust määruse (EMÜ) nr 2454/93 artikli 14o lõikes 2 sätestatud tähtaja jooksul.
            
         
               (4)
            
            
               Sellest tulenevalt peaks volitatud ettevõtjate süsteemi tõrgeteta toimimiseks alates 1. jaanuarist 2010 pikendama AEO sertifikaatide väljastamise või taotluste tagasilükkamise tähtaega 120 päevani ning nägema ette, et seda ajavahemikku saab ühekordselt pikendada 60 päeva võrra.
            
         
               (5)
            
            
               Seepärast tuleks määrust (EMÜ) nr 2454/93 vastavalt muuta.
            
         
               (6)
            
            
               Kuna määruses (EÜ) nr 1875/2006 sätestatud üleminekuperiood lõppeb 31. detsembril 2009, tuleks käesolevat määrust kohaldada alates 1. jaanuarist 2010.
            
         
               (7)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2454/93 artikli 14o lõige 2 asendatakse järgmisega:
   
      „2.   Vastavalt artiklile 14c väljastab tolliasutus AEO sertifikaadi või lükkab taotluse tagasi 120 kalendripäeva jooksul taotluse kättesaamise päevast. Kõnealust tähtaega võib pikendada üks kord 60 kalendripäeva, kui tolliasutus ei suuda tähtajast kinni pidada. Sellisel juhul teavitab tolliasutus taotlejat tähtaja pikendamise põhjustest enne 120 kalendripäeva möödumist.”
   
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   Seda kohaldatakse alates 1. jaanuarist 2010.
   
      Käesolev määrus on tervikuna siduv ja vahetult kohaldatav kõigis liikmesriikides.
      Brüssel, 9. märts 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 302, 19.10.1992, lk 1.
   
      (2)  EÜT L 253, 11.10.1993, lk 1.
   
      (3)  ELT L 360, 19.12.2006, lk 64.
   
      (4)  ELT L 329, 6.12.2008, lk 1.